Publication: Magyar Közlöny
Issue: MK-1998-110 (Year: 1998, Number: 110)
Era: 1990-2004
Section: 
Paragraph Index: 260

4. Egyetlen tagország sem köteles sem továbbítani, sem a címzetteknek kézbesíteni azokat a levélpostai küldeményeket, amelyeket a feladók nagy mennyiségben nem abban az országban adtak, vagy adattak fel, ahol laknak, anélkül, hogy megfelelő díjazásban részesülne. A rendeltetési igazgatásoknak jogukban áll a felvevő igazgatástól a felmerült költségekkel arányos díjazást követelni, ami nem lehet magasabb a következő két formula legmagasabb összegénél: vagy az azonos küldeményekre alkalmazott belföldi díj 80 százaléka, vagy 0,14 DTS küldeményenként plusz 1 DTS kilogrammonként. Ha a felvevő igazgatás nem hajlandó megfizetni ezeket a díjakat a rendeltetési igazgatás által meghatározott határidőn belül, ez utóbbi vagy visszaküldheti a küldeményeket a felvevő igazgatásnak — azzal a joggal, hogy a visszaküldési költségeket megtéríttesse — , vagy azokat saját szabályozása szerint kezelheti.

Source: https://magyarkozlony.hu/hivatalos-lapok/1650f0f6939e2828ba8d92e15d5c87c8829083c8/dokumentumok/72d23f23bbd2d044fa50b787ae1cb540a021f77f/letoltes